**Naziv obveznika: OSNOVNA ŠKOLA IVANA FILIPOVIĆA**

**Sjedište obveznika: 31000 OSIJEK**

**Adresa sjedišta obveznika: KALNIČKA 48**

**Razina : 31 Broj RKP-a: 09554**

**Razdjel : 000 Matični broj: 03013936**

**Šifra djelatnosti prema NKD-u 2007.: 8520 OIB škole: 62987558119**

**BILJEŠKE**

**UZ FINANCIJSKI IZVJEŠTAJ**

**ZA RAZDOBLJE OD 1. SIJEČNJA DO 31. PROSINCA 2020. GODINE**

Prema uputama za izradu GODIŠNJEG FINANCIJSKOG IZVJEŠTAJA ZA 2020. godinu, a koje su izrađene u skladu sa Okružnicom o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2020. izradili smo i popunili obrasce godišnjeg financijskog izvještaja za 2020. godinu.

Izrada financijskih izvještaja propisana je Pravilnikom o financijskom izvještavanju u proračunskom računovodstvu (Narodne novine, broj 3/15., 93/15., 135/15.., 2/17.,28/17., i 112/18.) te prema čl. 12 Pravilnika i članku 7., sastavni dio financijskih izvještaja proračuna i proračunskih korisnika su Bilješke uz financijske izvještaje.

Obrazac godišnjih financijskih izvještaja za 2020. g. sastoji se od: Bilanca na obrascu: BIL, Izvještaj o prihodima i rashodima, primicima i izdacima na obrascu: PR-RAS, Izvještaj o rashodima prema funkcijskoj klasifikaciji na obrascu: RAS FUNKCIJSKI, Izvještaj o promjenama u vrijednosti i u obujmu imovine i obveza na obrascu: P-VRIO, Izvještaj o obvezama na obrascu: OBVEZE te sastavni dio financijskih izvještaja su i Bilješke kao dopuna podataka.

Djelatnost osnovnog školstva ostvaruje se u skladu s odredbama Zakona o odgoju i obrazovanju u osnovnoj i srednjoj školi (Narodne novine, broj 87/08.,86/09.,92/10.,105/11. i 90/11.) i Zakona o ustanovama ( Narodne novine, broj 76/93.,29/97.,47/99.,35/08).

Odgovorna osoba u Školi je ravnatelj Zlatko Kraljević, a vođenje računovodstva je povjereno Dariji Rupčić.

Bilješke uz BILANCU

Stanja utvrđena na dan 31. prosinca 2019. godine prenesena su kao početna stanja 1. siječnja 2020. godine. Preneseni rezultat poslovanja iznosi 84.278,13 kuna. Umanjen je za 5.060.98 kuna 10.03.2020. godine radi povrata neiskorištenog dijela sredstava HZZ-u. (Stručno osposobljavanje- Milaković Dora). Sada iznosi 79.217,15 kuna.

Ukupna imovina vrijednosno iskazana (0 i 1) je 3.947.748,55 kuna, obveze (2) 725.296,83 kuna, a vlastiti prihodi (9) su 3.030.456,03 kuna.

Ukupni dugovni saldo bilance (0,1,3,4) jednak je ukupno potražnom saldu (2,6,7,9) i iznosi 8.683.304,42 kuna.

U promatranom razdoblju nabavljeno je opreme u ukupnom iznosu 96.048,40 kuna. Najviše se odnosi na namještaj za školsku knjižnicu, zatim računalna oprema i sl.

Sitnog inventara je nabavljeno u ukupnom iznosu 34.099,76 kuna, najviše se odnosi na opremu vezano za Kurikularnu reformu NSO (Matematika, Geografija, Tehnički, Glazbeni, strani jezik i sl.) za koju je Ministarstvo uplatilo 17.12.2019. u iznosu 41.400,00 kn, što je i potrošeno u cijelosti u 2020. godini.

Knjiga je nabavljeno u iznosu 107.225,12 kn, od toga 4.830,21 kn su knjige za knjižnici, a na udžbenike šk.god. 2020/2021. se odnosi 102.394,91 kn.

Nenaplaćenih računa za izdavanje dvorane i sakupljenog papira iznosi 1.583,00 kuna i očekujemo uplatu u siječnju 2021. godine.

Ove godine je Škola uključena u projekt ERASMUS i imamo knjižen prihod od AGENCIJE ZA MOBILNOST (prva uplata) u iznosu od 173.104,38 kuna. Troškova u 2020 godini nemamo.

Na kraju izvještajnog razdoblja rezultat poslovanja iznosi 271.212,84 kune i prenosi se u 2021 godinu kao VIŠAK poslovanja. Bez prihoda, koji se odnosi na projekt to bi bilo 98.108,46 kuna.

Izvanbilančni zapisi u iznosu 451.778,20 kn sastoje se od: 180.338,20 kn iz 2019 g. opremu dobivenu na korištenje – Kurikularna reforma faza II ŠKOLA ZA ŽIVOT (tableti 140 kom, ormarići 2 kom, projektori 5 kom i prijenosno računalo 1 kom) i od 271.440,00 kn iz 2020 g. tablet uređaji (156 kom).

Ugovornih odnosa koji uz ispunjenje određenih uvjeta mogu postati obveza ili imovina (dana kreditna pisma, hipoteke i slično) nemamo kao ni sudskih sporova.

Bilješke uz izvještaj o prihodima i rashodima, primicima i izdacima – Obrazac PR-RAS

Bilješka br. 1

Na AOP poziciji 064 nalaze se prihodi iz proračuna od Ministarstva znanosti i obrazovanja za plaće, za jubilarne nagrade, prijevoz zaposlenika, pomoći, mentorstva, potpora za ŠŠK i razna sportska natjecanja koja financira Županija.

Bilješka br. 2

Na AOP poziciji 065 nalaze se prihodi iz proračuna od Ministarstva znanosti i obrazovanja za UDŽBENIKE koji su se nabavili u 2020. godini.

Bilješka br. 3

Na AOP poziciji 067 nalaze se pomoći temeljem prijenosa EU sredstava, sredstva uplaćena od AGENCIJE ZA MOBILNOST za projekt ERASMUS.

Bilješka br. 4

Na AOP poziciji 116 nalaze se prihodi za sufinanciranje cijene usluga – za školsku kuhinju i produženi boravak (uplate učenika, uplate Grada Osijeka i Županije za djecu koja se besplatno hrane u školskoj kuhinji i koja su uključena u projekt “Školski obrok za sve”.

Na AOP poziciji 116 nalaze se i prihodi od Grada Osijeka u iznosu 3.483,75 kn, za projekt E-škole, investicijsko ulaganje.

Bilješka br. 5

Na AOP poziciji 124 nalaze se prihodi od obavljanja vlastite djelatnosti (Zadruga Ivančica), od prikupljanja starog papira i iznajmljivanja školske dvorane i učionica.

Bilješka br. 6

Na Na AOP poziciji 127 nalaze se donacije u ukupnom iznosu 45.198,00 kn.

Odvjetnički ured Marinić donirao nam je komplet ormara za učionicu 3a, katedru, stolicu za katedru, ladičar, stol I stolice za učenike, zavjese i kartu RH sa policom za čuvanje, prijenosno računalo u ukupnom iznosu 29.400,00 kuna i radovi u učionici koje je on podmirio iznosili su 5.111,32 kn.

Donirano nam je automatsko školsko zvono u iznosu 3.062,50 kn (donator ATO inženjering d.o.o.), HEP-PLIN u iznosu 5.900,00 kn za klime, te knjige za knjižnicu u iznosu 1.724,00 kuna.

Bilješka br. 7

Na AOP poziciji 132 nalaze se prihodi od Grada za materijalne troškove, energente, liječničke preglede, pedagošku dokumentaciju, inspekcijski nalaz i hitne intervencije, te prihod za projekt „OSIgurajmo im JEdnaKost“ - plaća za pomoćnika u nastavi i plaća za učiteljice u produženom boravku. Produženi boravak se sastoji od rujna 2020. godine od 5 grupa.

Bilješka br. 8

Na AOP poziciji 149 nalaze se rashodi za zaposlenike naše škole, plaće i doprinosi, rashodi za plaće osoba uključenih u projekt „OSIgurajmo im JEdnaKost“ i plaće za produženi boravak.

Bilješka br. 9

Na AOP poziciji 160 nalaze se materijalni rashodi.

Bilješka br. 10

Na AOP poziciji 193 nalaze se financijski rashodi, bankarske usluge - usluge platnog prometa.

Bilješka br. 11

Na AOP poziciji 221 nalaze se tekući prijenosi između proračunskih korisnika istog proračuna – školsko natjecanje KOŠARKA (OŠ Mladost-B obrazac).

Bilješka br. 12

Na AOP poziciji 255 nalaze se ostale naknade iz proračuna u naravi, rashodi za radne udžbenike I radne bilježnice što financira Ministarstvo i za maske kupljene za učenike naše škole u iznosu 4.000,00 kuna što je financirao Grad.

Bilješka br. 13

Na AOP poziciji 287 nalaze se nenaplaćeni prihodi odnosno računi koji su ispostavljeni za dvoranu, sakupljeni papir, a čiju uplatu očekujemo u siječnju 2021. godine.

Bilješka br. 14

Na AOP poziciji 304 nalaze se prihodi od prodaje stanova koje uplaćuje Zavod za stanovanje d.o.o. Osijek.

Ukupni prihodi poslovanja za razdoblje od 01.01. do 31.12. 2020. godine iznose 8.683.304,42 kuna, a ukupni rashodi poslovanja iznose 8.491.308,73 kune.

Višak poslovanja promatranog razdoblja iznosi 191.995,69 kuna, dok preneseni višak iz ranijih godina iznosi 79.217,15 kuna (84.278,13 kn umanjen za 5.060,98 kn, neiskorištena vraćena sredstva HZZ ), odnosno raspoloživa sredstva na dan 31. 12. 2020. godine iznosi 271.212,84 kune (u ukupnom iznosu uključena sredstva za ERASMUS 173.104,38 kn).

Bilješke uz izvještaj o obvezama – Obrazac OBVEZE

Stanje obveza na početku proračunske godine iznosi 654.246,19 kuna i podmirene su u cijelosti. Na kraju izvještajnog razdoblja odnosno 31. 12. 2020. godine obveze iznose 725.296,83 kune i nedospjele su obveze. Očekujemo podmirenje svih obveza početkom 2021. godine, kao i prihode za pokriće tih obveza. Od ukupnih obveza na plaće za 12 mj. 2020. godine i materijalna prava odnosi se 615.357,98 kuna, prijevoz 11.660,95 i bolovanja u iznosu 51.545,84 kune, a iznos od 46.732,06 kuna su obveze prema dobavljačima (računi izdani u prosincu).

**U Osijeku, 29. 01. 2021. godine**

Voditelj računovodstva Ravnatelj

Daria Rupčić, dipl.oec. M.P. Zlatko Kraljević, prof.